En gravid kvinde måtte tirsdag en tur på skadestuen, efter hun fik trykket maven i et glatføreuheld.  

Kvinden mistede kontrollen over bilen på Frederikshavn motorvejen. Det var de glatte veje, der var skyld i det mindre uheld. Bilen snurrede rundt på vejen, men ingen kom alvorligt til skade. Den gravide kvinde fik dog trykket maven, så hun måtte en tur på skadestuen, for at blive tjekket. Vagtchef ved Nordjyllands Politi, Per Vagn Nielsen, oplyser, at politiet har fået rigtig mange meldinger om glatføreuheld tirsdag morgen - ingen af alvorlig karakter. Nordjyllands Politi råder bilisterne til at tage de forbehold, som er nødvendige, i det glatte føre.